พิกัด ชั้น 4 อาคารสยามวัน

สมาชิกเคยมาทานแล้วอยากกลับมาซ้ำ จึงลงเอยที่นี่ต่อหลังอาหารคาว

ขั้นตอนการใช้บริการ เลือกและสั่งเมนูที่หน้าเคาน์เตอร์ได้เลย ชำระเงินพร้อมรับเพจเจอร์กลับมานั่งรอเครื่องเตือนและนำไปส่งคืนพร้อมรับกลับมานั่งทาน ช้อนหยิบเอง นม น้ำดื่ม มีให้บริการตัวเอง

เมนูที่สั่ง
-Milk Melon Bingsoo ราคา 320 บาท ลองชิมแบบไม่เติมอะไรเพิ่ม ขนาดน้ำที่ให้แยกมายังไม่ทันจะใส่ แค่เมลอนชิ้นแรกก็รู้สึกเปรี้ยวๆ แต่เนื้อเมลอนกรอบนะ ชิ้นแรกผ่านไปไม่ได้บ่นอะไรแค่สงสัยในใจและชิมชิ้นที่ 2 ทีนี้รสเปรี้ยวชัดขึ้น (รสเหมือนผลไม้เสีย) จึงสอบถามอีก 4 คน ได้ความตรงกันว่าเปรี้ยว จึงได้เดินไปแจ้งที่เคาน์เตอร์ถึงรสชาติอันผิดเพี้ยนของผลเมลอน หน้าเคาน์เตอร์รับเรื่องแต่แจ้งว่า "เมลอนไม่เสีย" สักพักอีกคนเดินมาที่โต๊ะแจ้งว่า "รสเปรี้ยวเกิดจากผงที่โรยหน้ามาด้านบน" คือ ฟังไม่ขึ้นนะคะ รสเปรี้ยวแบบผลไม้เสีย แล้ว Bingsoo โรยผงให้มีรสเปรี้ยวเนี่ยนะ!?! หลังชี้แจ้งเสร็จก็ยกจานนี้กลับไปไม่รู้เป็นเพราะลูกค้ามองทั้งร้านหรืออย่างไร ถึงยอมรับผิดชอบให้ รออยู่สักพักจานใหม่ยกมาเสิร์ฟพร้อมคำขอโทษ มองตำหนิข้างลูกเมลอนเห็นว่าเปลี่ยนลูกให้ใหม่จากนั้นลองชิมก่อนรสไม่เปรี้ยวแล้ว เมลอนมีความกรอบ หวานไม่มาก ตัวน้ำแข็งเนียนละเอียดเหมือนจะนุ่มแต่เป็นก้อนๆ ไม่หวานมันจนต้องเติมนมข้นเพิ่มรสชาติ ส่วนไอศกรีมวานิลลาหอม หวาน เหนียวหน่อย

ราคาขนาดนี้แต่คุณภาพได้แค่นี้ คงไม่กลับมาซ้ำแน่ๆ
#รีวิวที่ 1511
-----------------------------
ความชอบของแต่ละคนไม่เหมือนกัน รีวิวนี้จึงเป็นเพียงการแสดงความคิดเห็นส่วนบุคคล ในเมนูที่สั่ง ของวันที่ทาน ณ ร้านนี้เท่านั้น